Jeg er en kvinde på 40 år, som har haft en oplevelse, jeg kun har delt med få andre, da jeg frygter, folk tror, jeg er skør. Jeg var ude at gå en tur på den kirkegård, hvor min mor ligger begravet. Pludselig fornemmede jeg, at en eller anden prikkede mig på skulderen. Jeg vendte mig og så et lys, som jeg nærmest følte, jeg kunne bade i – jeg kan ikke forklare det anderledes. Pludselig var lyset væk igen. Det var en grå dag, så det var ikke solen. Hvad mon det var, og havde det noget med min afdøde mor at gøre? Jeg har tit tænkt på det.